25. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ ΚΑΙ  ΥΦΥΠΟΥΡΓΟΥ ΟΙΚΟΝΟΜΙΚΩΝ Αριθ. Φ.002/2/186189 της 3/25 Φεβρ.  1998 (ΦΕΚ Β΄173) Σύσταση Οργανικής Θέσεως Αντιναυάρχου ή Αντιπτεράρχου. Άρθρ.1.-Τη σύσταση μίας (1) κοινής οργανικής θέσεως Αντιναυάρχου, ως Διοικητού Διοίκησης Ναυτικής Εκπαίδευσης (ΔΝΕ) ή Αντιπτεράρχου, ως Διοικητού Διοίκησης Αεροπορικού Υλικού (ΔΑΥ), για την πλήρωσή της από τα ΓΕΝ και ΓΕΑ, αντίστοιχα, όταν από τους Κλάδους αυτών δεν θα προέρχεται ο Υπαρχηγός ΓΕΕΘΑ ή ο Διοικητής Σχολής Εθνικής Άμυνας. Άρθρ.2.-Έπειτα από τα παραπάνω στο Παράρτημα «Α» της Φ.002/652312/12.6.1974 Κοινής Απόφασης Υπουργών Εθνικής Αμύνης και Οικονομικών περί «Καθορισμού Οργανικών Θέσεων των Μόνιμων Αξιωματικών των Ενόπλων Δυνάμεων», όπως ισχύει σήμερα, προστίθεται η ανωτέρω συσταθείσα θέση. Άρθρ.3.-Η απόφαση αυτή να δημοσιευθεί στην Εφημερίδα της Κυβερνήσεως και να ισχύσει από της δημοσιεύσεως. 37.Ε.β.23-25 Οργανικές θέσεις Αξιωματικών Π.Ν. 